Innkalla tvær gerðir af snuðum vegna köfnunarhættu
Tvær gerðir af snuðum hafa verið innkallaðar úr verslunum hér á landi eftir að prófanir leiddu í ljós að þau geta valdið köfunarhættu hjá börnum. Markaðsgæsluyfirvöld á Norðurlöndunum létu gera öryggisprófanir á 15 tegundum af snuðum sem þar eru á markaði. Komu í ljós alvarlegir gallar á þremur gerðum: Baby Nova, Pussy Cat og Stera. Tvær fyrrnefndu tegundirnar hafa verið seldar í verslunum hér á landi en ekki er vitað til þess að sú þriðja sé á markaði hér, að sögn Fjólu Guðjónsdóttur, hjá markaðsgæsludeild Löggildingarstofu.
"Í einu tilviki, hvað varðar Baby Nova-snuðin, losnaði túttan af sem er mjög alvarlegt því það getur valdið köfnunarhættu. Snuðhaldan losnaði hins vegar af Pussy Cat-snuðunum sem er ekki eins slæmt þar sem hún er svo stór að hún á ekki að komast ofan í kok barna yngri en þriggja ára. Hættan er þó að sjálfsögðu alltaf fyrir hendi og því ákveðið að innkalla þessa gerð," segir Fjóla.
Tvær gerðir af snuðum hafa verið innkallaðar úr verslunum hér á landi.
Prófanir leiddu í ljós að þau geta valdið köfunarhættu hjá börnum.
Markaðsgæsluyfirvöld á Norðurlöndunum létu gera öryggisprófanir á 15 tegundum af snuðum.
Komu í ljós alvarlegir gallar á þremur gerðum: Baby Nova, Pussy Cat og Stera.
Tvær fyrrnefndu tegundirnar hafa verið seldar í verslunum hér á landi.